
				IRAGARKIAK

				Obra, zerbitzu eta horniduren enkanteak eta lehiaketak

				INGURUMEN ETA LURRALDE POLITIKA SAILA

				1872

				IRAGARKIA, Euskal Autonomia Erkidegoko aire kalitatearen zaintza eta kontrolerako sarearen mantenimendu integralerako zerbitzuaren lizitaziorakoa (Espedientea: 010SV/2015).

				1.– Entitate esleitzailea.

				a) Erakundea: Ingurumen eta Lurralde Politika Saileko Zerbitzu zuzendaria.

				b) Espedientea izapidetzen ari den bulegoa: Kontratazio Mahaia (Zerbitzu Zuzendaritza).

				c) Espedientearen zenbakia: 010SV/2015.

				2.– Kontratuaren ezaugarriak.

				a) Helburua: EAEko aire kalitatearen zaintza eta kontrolerako sarearen mantenimendu integrala egitea.

				b) Multzotan zatitzea: ez da multzotan zatitu.

				c) Burutzeko lekua: EAEko aire kalitatearen zaintza eta kontrolerako sarea.

				d) Burutzeko epea: urtebete.

				3.– Izapideak, prozedura eta esleitzeko modua.

				a) Izapideak: arrunta.

				b) Prozedura: irekia.

				c) Esleitzeko modua: hainbat irizpide.

				4.– Lizitazioaren oinarrizko aurrekontua: berrehun eta hirurogeita hamabi mila zazpiehun eta hogeita zazpi euro eta hogeita zazpi zentimo (272.727,27) gehi berrogeita hamazazpi mila berrehun eta hirurogeita hamabi euro eta hirurogeita hamahiru zentimo (57.272,73) BEZarenak. Beraz, guztira, hirurehun eta hogeita hamar mila (330.000) euro.

				5.– Behin-behineko bermea: ez dago jarri beharrik.

				6.– Agiriak eta argibideak lortzeko:

				a) Entitatea: Eusko Jaurlaritza. Ingurumen eta Lurralde Politika Saila.

				b) Helbidea: Donostia kalea, 1.

				c) Herria eta posta-kodea: 01010 Vitoria-Gasteiz.

				d) Telefonoa: 945 01 98 26.

				e) Agiriak eta argibideak eskuratzeko azken eguna: 2015eko ekainaren 1a.

				f) Kontratu honi buruzko informazio guztia webgune honetan eskura daiteke: www.contratación.info edo www.euskadi.eus/contratacion

				7.– Kontratistaren betebeharrak:

				Sailkapena: bai.

				Taldea: P; Azpitaldea: 1; Kategoria: B.

				Sailkapen hori ez badute, Europar Batasuneko kide diren estatuetako enpresa ez espainiarrek ondoren zehaztuko den eran egiaztatu beharko dituzte ekonomia- eta finantza-kaudimena eta kaudimen teknikoa.

				A) Ekonomia- eta finantza-kaudimena: urteko negozioen guztizkoaren gaineko adierazpena, azken hiru urteei dagokienez urte bakoitzean kontratuaren lizitazioko aurrekontua egiten duena, gutxienez.

				B) Kaudimen teknikoa: azken bost urteetan egindako zerbitzu nagusien edo lanen zerrenda aurkeztu beharko dute enpresek, lan edo zerbitzu horien zenbatekoa, datak eta onuradunak (publikoak nahiz pribatuak) zehaztuko dituena. Zerbitzuak egiaztatzeko organo eskudunak egindako edo bisaturiko ziurtagiriak aurkeztu beharko dira hartzailea sektore publikokoa izan bada; eta pertsona pribatua bada, pertsona horrek egindako ziurtagiria edo enpresaburuaren aitorpena. Azken 5 urteetan, gutxienez, horrelako lan bat egin dela egiaztatu beharko da.

				8.– Eskaintzak edo parte hartzeko eskabideak aurkeztea:

				a) Agiriak aurkezteko azken eguna: 2015eko ekainaren 2a, 12:00ak baino lehen.

				b) Aurkeztu beharreko dokumentazioa: administrazio-klausula zehatzen agirian adierazten direnak.

				c) Eskabideak aurkezteko lekua:

				c.1) Elektronikoki lizitatuz gero, honako web orriaren bidez egin daiteke aurkezpena: www.contratacion.info edo www.euskadi.eus/contratacion

				c.2) Paperean lizitatuz gero, honako leku honetan:

				1.a Erakundea: Ingurumen eta Lurralde Politika Saila.

				2.a Helbidea: eskuan eraman beharko dira Ingurumen eta Lurralde Politika Sailaren Erregistro Nagusira, Vitoria-Gasteizko Donostia kaleko 1era (Eusko Jaurlaritzaren egoitza nagusia), goian aipatutako epean. Postaz ere bidali ahal izango dira, eta eskaintza postan zein egunetan jarri den, egun berean (eta betiere eskaintzak aurkezteko muga-ordua baino lehen) kontratazio organoari telex, telekopia, edo telegrama bidez jakinarazi eta egiaztatu beharko zaio. Eskakizun bi horiek betetzen ez badira edo eskaintza bidali izanaren jakinarazpenak eskaintzak jasotzeko finkatutako epea amaitutakoan jasotzen badira, ez dira onartuko. Nolanahi ere, eskaintza postaz bidali, eta hamar egun naturaleko epean jasotzen ez bada, inolaz ere ez da onartuko.

				3.a Herria eta posta kodea: 01010 - Vitoria-Gasteiz (Araba).

				d) Lizitatzaileak zenbat denbora eutsi behar dion eskaintzari: 2 hilabete, proposamenak irekitzen direnetik aurrera kontatuta.

				e) Aldaerak: ez da aldaera edo alternatibarik onartuko.

				f) Prozedura mugatua bada, eskaintzak aurkezteko gonbita egin nahi zaien enpresen kopurua edo gutxienezko edo gehienezko kopurua: ez dago horrelakorik.

				9.– Esleitzeko irizpideak:

				a) Formulak aplikatuz automatikoki balioestekoak diren irizpideak. Ponderazioa, guztira: 70 puntu.

				Eskaintza ekonomikoa. Ponderazioa: 70 puntu. Formula: ikus karatularen 30.2.2.a puntua.

				b) Balio-iritzietan oinarrituta aplikatu behar diren irizpideak: Ponderazioa, guztira: 30 puntu.

				Hobekuntzak. Ponderazioa: 30 puntu. Ikusi karatularen 30.2.2.b puntua.

				10.– C gutun-azalak irekitzeko ekitaldi publikoa:

				a) Entitatea: Kontratazio Mahaia (Zerbitzu Zuzendaritza).

				b) Herria: 01010 - Vitoria-Gasteiz (Araba).

				c) Data: 2015eko ekainaren 11.

				d) Ordua: 11:00.

				e) Lekua: Lakua IIko 1. aretoa, Donostia kalea, 1 (Eusko Jaurlaritzaren egoitza nagusia).

				11.– B gutunazalak (formulen bidez baloratu beharreko irizpideak) irekitzeko ekitaldi publikoa:

				a) Entitatea: Kontratazio Mahaia (Zerbitzu Zuzendaritza).

				b) Herria: 01010 - Vitoria-Gasteiz (Araba).

				c) Data: 2015eko ekainaren 18a.

				d) Ordua: 11:00.

				e) Lekua: Lakua IIko 1. aretoa, Donostia kalea, 1 (Eusko Jaurlaritzaren egoitza nagusia).

				12.– Bestelako argibideak: ez.

				13.– Iragarpen-gastuak: enpresa esleipendunaren kontura.

				14.– Iragarkia Europako Batasunaren Aldizkari Ofizialera bidalitako eguna: 2015eko apirilaren 21a.

				15.– Deialdiari buruzko informazioa eta pleguak eskuratzeko atari informatikoa edo webgunea: www.contratacion.info edo www.euskadi.net/contratacion

				Vitoria-Gasteiz, 2015eko apirilaren 21a.

				Zerbitzu zuzendaria,

				JOSÉ IGNACIO BAÑUELOS IBÁÑEZ.

